[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 24.9.2010

COM(2010) 533 τελικό

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 8 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

( υποβάλλεται από την Επιτροπή)

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 8 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

- τον γενικό προϋπολογισμό της Ευρωπαϊκής Ένωσης για το οικονομικό έτος 2010 που εγκρίθηκε στις 17 Δεκεμβρίου 2009[2],

- τον διορθωτικό προϋπολογισμό 1/2010, που εγκρίθηκε στις 19 Μαΐου 2010[3],

- τον διορθωτικό προϋπολογισμό 2/2010, που εγκρίθηκε στις 16 Ιουνίου 2010[4],

- τον διορθωτικό προϋπολογισμό 3/2010, που εγκρίθηκε στις 7 Σεπτεμβρίου,

- τα προσχέδια διορθωτικών προϋπολογισμών αριθ. 2/2010[5], 3/2010[6], 5/2010[7], 6/2010[8] και 7/2010[9].

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το σχέδιο του διορθωτικού προϋπολογισμού αριθ. 8/2010.

ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση εσόδων και δαπανών ανά τμήμα είναι διαθέσιμες στο EUR-Lex ( http://eur-lex.europa.eu/budget/www/index-en.htm ). Η απόδοση στην αγγλική γλώσσα των αλλαγών σ’ αυτές τις καταστάσεις ανά τμήμα επισυνάπτεται στο παράρτημα του προϋπολογισμού για ενημερωτικούς λόγους.

Πίνακας περιεχομένων

1. Εισαγωγή 4

2. Κινητοποίηση του Ταμείου Αλληλεγγύης της ΕΕ 4

2.1. Ιρλανδία: Πλημμύρες 4

3. Χρηματοδότηση 6

4. Συνοπτικός πίνακας ανά τομέα του δημοσιονομικού πλαισίου 6

1. Εισαγωγή

Το σχέδιο διορθωτικού προϋπολογισμού (ΣΔΠ) αριθ. 8 για το οικονομικό έτος 2010 καλύπτει τα ακόλουθα στοιχεία:

- Κινητοποίηση του Ταμείου Αλληλεγγύης της ΕΕ για ποσό 13 εκατ. ευρώ σε πιστώσεις αναλήψεως υποχρεώσεων και σε πιστώσεις πληρωμών σχετικά με τις πλημμύρες που έπληξαν την Ιρλανδία.

- Αντίστοιχη μείωση των πιστώσεων πληρωμών κατά 13 εκατ. ευρώ από τη γραμμή 04 02 01 — Ολοκλήρωση του Ευρωπαϊκού Κοινωνικού Ταμείου (ΕΚΤ) – Στόχος 1 (2000 έως 2006).

2. Κινητοποίηση του Ταμείου Αλληλεγγύης της ΕΕ

2.1. Ιρλανδία: Πλημμύρες

Το Νοέμβριο 2009, το μεγαλύτερο μέρος της Ιρλανδίας επλήγη από σοβαρές βροχοπτώσεις που προκάλεσαν μεγάλες πλημμύρες. Η πλημμύρα προκάλεσε σοβαρές ζημιές στον γεωργικό τομέα, στις κατοικίες και τις επιχειρήσεις, στο οδικό δίκτυο και στις λοιπές υποδομές.

Λόγω της κατάστασης αυτής, η Ιρλανδία υπέβαλε αίτηση για τη χορήγηση ενίσχυσης από το Ταμείο Αλληλεγγύης της Ευρωπαϊκής Ένωσης.

Οι υπηρεσίες της Επιτροπής εξέτασαν διεξοδικά την αίτηση σύμφωνα με τον κανονισμό (ΕΚ) αριθ. 2012/2002[10] του Συμβουλίου και ειδικότερα σύμφωνα με τα άρθρα 2, 3 και 4 του εν λόγω κανονισμού. Τα σημαντικότερα στοιχεία της εκτίμησης συνοψίζονται ως εξής:

1. Η Επιτροπή έλαβε την αίτηση στις 27 Ιανουαρίου 2010, εντός της προθεσμίας των 10 εβδομάδων από τη στιγμή που καταγράφηκε η πρώτη ζημία στις 19 Νοεμβρίου 2009. Στις 15 Ιουνίου 2010, ύστερα από σχετικό αίτημα της Επιτροπής της 24ης Μαρτίου, οι ιρλανδικές αρχές υπέβαλαν περαιτέρω πληροφορίες επιβεβαιώνοντας μεταξύ άλλων το εκτιμώμενο ποσό της συνολικής άμεσης ζημίας και παρουσιάζοντας πιο λεπτομερή αξιολόγηση των ζημιών.

2. Πρόκειται περί φυσικής καταστροφής και, κατά συνέπεια, εμπίπτει στο πεδίο εφαρμογής του Ταμείου Αλληλεγγύης.

3. Οι ιρλανδικές αρχές εκτιμούν ότι η συνολική άμεση ζημία που προκλήθηκε από την καταστροφή ανέρχεται σε 520,9 εκατομμύρια ευρώ. Το ποσό αυτό ανέρχεται σε 935,45 εκατ. ευρώ και αντιπροσωπεύει το 55,68% του συνήθους κατώτατου ορίου για την κινητοποίηση του Ταμείου Αλληλεγγύης που εφαρμόζεται για την Ιρλανδία το 2010 (δηλ. το 0,6% του ΑΕΕ με βάση τα στοιχεία του 2008).

4. Δεδομένου ότι οι συνολικές ζημίες παραμένουν κάτω από το σύνηθες κατώτατο όριο, η αίτηση εξετάστηκε με βάση το κριτήριο της αποκαλούμενης «τεράστιας καταστροφής μιας περιοχής», το οποίο προβλέπεται στο άρθρο 2 παράγραφος 2 τελευταίο εδάφιο του κανονισμού (ΕΚ) αριθ. 2012/2002 που ορίζει τις προϋποθέσεις κινητοποίησης του Ταμείου Αλληλεγγύης «υπό εξαιρετικές περιστάσεις». Βάσει του κριτηρίου αυτού, μια περιοχή μπορεί κατ’ εξαίρεση να απολαύει ενίσχυσης από το Ταμείο, εφόσον η εν λόγω περιοχή επλήγη από τεράστια καταστροφή, ιδίως φυσική, που έπληξε το μεγαλύτερο μέρος του πληθυσμού της και είχε σοβαρές και μακροχρόνιες επιπτώσεις για τις συνθήκες διαβίωσης και για την οικονομική σταθερότητα της περιοχής. Ο κανονισμός τονίζει ότι πρέπει να δίνεται ιδιαίτερη προσοχή σε απομακρυσμένες και απομονωμένες περιοχές όπως οι νησιωτικές και οι εξόχως απόκεντρες περιοχές, όπως ορίζονται στο άρθρο 349 της συνθήκης. Ο κανονισμός απαιτεί επίσης να εξετάζονται «με άκρα αυστηρότητα» οι αιτήσεις που υποβάλλονται με βάση το κριτήριο της «τεράστιας καταστροφής» μιας περιοχής.

5. Η Ιρλανδία αποτελεί τμήμα του τρίτου μεγαλύτερου νησιού της Ευρώπης που βρίσκεται στο βορειοδυτικό άκρο της ηπειρωτικής Ευρώπης. Παρά το γεγονός ότι η Ιρλανδία δεν είναι εξόχως απόκεντρη περιοχή όπως ορίζεται στη Συνθήκη, ο νησιωτικός και απόκεντρος χαρακτήρας της από την ευρωπαϊκή ενδοχώρα επηρεάζουν σαφώς την οικονομική κατάστασή της και την καθιστούν πιο ευάλωτη. Δεν είναι δυνατόν να αγνοηθούν οι συγκεκριμένοι παράγοντες κατά την αξιολόγηση της αίτησης της Ιρλανδίας να της χορηγηθεί ενίσχυση από το Ταμείο Αλληλεγγύης.

6. Όπως αναφέρεται στην ετήσια έκθεση για το Ταμείο Αλληλεγγύης (2002-2003)[11], η Επιτροπή εκτιμά ότι, προκειμένου να έχουν νόημα στο εθνικό πλαίσιο τα ειδικά κριτήρια που αφορούν τις περιφερειακές καταστροφές, θα πρέπει να γίνεται διάκριση μεταξύ των σοβαρών περιφερειακών συμβάντων και εκείνων που έχουν απλώς τοπικό χαρακτήρα. Σύμφωνα με την αρχή της επικουρικότητας, τα τελευταία εμπίπτουν στην αρμοδιότητα των εθνικών αρχών, ενώ τα πρώτα μπορούν να κριθούν επιλέξιμα προς χρηματοδότηση στο πλαίσιο του Ταμείου Αλληλεγγύης. Οι καταστροφές που προκάλεσαν οι πλημμύρες έπληξαν ένα σημαντικό τμήμα του εδάφους της Ιρλανδίας. Οι ιρλανδικές αρχές διατείνονται ότι η καταστροφή επιδείνωσε δραματικά την ήδη δεινή κατάσταση στην οποία ευρίσκετο η Ιρλανδία λόγω της πλέον σοβαρής οικονομικής ύφεσης που γνώρισε η χώρα κατά τις τελευταίες δεκαετίες.

7. Μία από τις προϋποθέσεις που ορίζονται στον κανονισμό 2012/2002 για την έκτακτη κινητοποίηση του Ταμείου Αλληλεγγύης είναι ότι πρέπει να έχει πληγεί το μεγαλύτερο μέρος του πληθυσμού της περιοχής στην οποία αναφέρεται η αίτηση. Η περιοχή στην οποία βασίζεται η ιρλανδική αίτηση περιλαμβάνει μια ενιαία περιοχή 15 δήμων με πληθυσμό που υπερβαίνει τα 1,7 εκατομμύρια κατοίκων (περίπου τα δύο τρίτα της ιρλανδικής επικράτειας και το 40% του πληθυσμού). Η αίτηση περιγράφει τους διάφορους τρόπους με τους οποίους επλήγη ο πληθυσμός λόγω προσωπικής βλάβης και διακοπής των οικονομικών δραστηριοτήτων, διακοπής της λειτουργίας των κύριων δημόσιων υπηρεσιών και διακοπής της λειτουργίας και ζημιές του οδικού δικτύου. Με εξαίρεση το Cork και το Galway, το μεγαλύτερο μέρος των ζημιών σημειώθηκε σε κυρίως αγροτικές περιοχές, όπου οι οδικές υποδομές είναι ζωτικής σημασίας για τη διεξαγωγή των καθημερινών επιχειρηματικών δραστηριοτήτων. Επιπλέον, σε σχέση με τους άμεσα πληγέντες, σημαντικός αριθμός ατόμων έλαβε ενίσχυση από το πρόγραμμα ανθρωπιστικής βοήθειας του Υπουργείου Κοινωνικής Προνοίας (Social and Family Affairs Humanitarian Assistance Scheme). Ιδιαίτερο παράγοντα αποτέλεσε η μακρά διάρκεια της πλημμύρας, η οποία σε ορισμένες περιοχές διήρκεσε για μερικούς μήνες. Μπορεί κατά συνέπεια να συναχθεί, όπως αναφέρεται στην ιρλανδική αίτηση, ότι επλήγη το μεγαλύτερο μέρος του πληθυσμού.

8. Όσον αφορά τις επιπτώσεις και τις συνέπειες της πλημμύρας καθώς και της απαίτησης να καταδεικνύονται σοβαρές και μακροχρόνιες επιπτώσεις για τις συνθήκες διαβίωσης και για την οικονομική σταθερότητα της περιοχής, η αίτηση αναφέρεται ιδιαίτερα στην αποσταθεροποίηση του γεωργικού τομέα και στις επιπτώσεις της πλημμύρας για τις οδικές υποδομές, με ζημιές που απλά και μόνον στην περίπτωση αυτών των τελευταίων υπερβαίνουν τα 159 εκατομμύρια ευρώ. Η πληγείσα από τις πλημμύρες περιοχή περιλαμβάνει κομητείες στις περιφέρειες NUTS2 Border, Midland και Western, όπου ακαθάριστη προστιθέμενη αξία (ΑΠΑ) ανά άτομο ανέρχεται μόνον στο 69,3% του κρατικού μέσου όρου (δεδομένα του 2007). Η περιφέρεια Midland έχει το χαμηλότερο ΑΠΑ ανά άτομο, που ανέρχεται στο 65,8% του κρατικού μέσου όρου. Λόγω της σημαντικής οικονομικής ύφεσης των προηγούμενων ετών και των ελάχιστων ευκαιριών απασχόλησης που υπάρχουν τώρα, οι πλημμύρες προκάλεσαν ακόμα πιο υψηλό έλλειμμα θέσεων απασχόλησης. Επιπλέον, το ποσοστό ΑΠΑ της γεωργίας στο εσωτερικό της πληγείσας περιοχής είναι υψηλότερο από όλες τις άλλες περιοχές της Ιρλανδίας. Χρειάσθηκε να χορηγηθεί ενίσχυση σε πολλούς γεωργούς σύμφωνα με το πρόγραμμα ενίσχυσης «Aid Scheme for Damaged Fodder» δεδομένου ότι καταστράφηκε το πλήρες απόθεμά τους σε ζωοτροφές. Η διακοπή της γεωργικής παραγωγής επηρεάζει κατ' αναλογία μεγαλύτερο αριθμό πληθυσμού στις πληγείσες περιοχές σε πιο σημαντικό βαθμό από αυτό που θα ίσχυε σε περιοχές λιγότερο εξαρτημένες από τον γεωργικό τομέα. Ο νησιωτικός χαρακτήρας της Ιρλανδίας και η σχετική απομάκρυνση από τις οικονομίες της ευρωπαϊκής ενδοχώρας εντείνουν τις δυσκολίες ανάκαμψης στο πλαίσιο μιας ήδη δύσκολης κατάστασης. Συνολικά, μπορεί να συναχθεί ότι οι πλημμύρες προξένησαν σοβαρές και μακροχρόνιες επιπτώσεις για τις συνθήκες διαβίωσης και για την οικονομική σταθερότητα σε μια κυρίως αγροτική περιοχή που προσπαθεί να βελτιώσει τις συνθήκες διαβίωσης και να αυξήσει τις επενδυτικές ευκαιρίες.

9. Οι δαπάνες των επιλέξιμων ενεργειών σύμφωνα με το άρθρο 3 παράγραφος 2 του κανονισμού 2012/2002 εκτιμώνται σε 111,5 ευρώ και επιμερίζονται σε 4 κατηγορίες: Α) άμεση αποκατάσταση της λειτουργίας των υποδομών, Β) στέγαση σε περίπτωση ανάγκης και υπηρεσίες διάσωσης, Γ) υποδομές πρόληψης και άμεση προστασία της πολιτιστικής κληρονομιάς και Δ) άμεσο καθαρισμό των περιοχών/ζωνών που επλήγησαν από την καταστροφή.

10. Οι πληγείσες περιφέρειες είναι επιλέξιμες ως «περιφέρειες του στόχου περιφερειακής ανταγωνιστικότητας και απασχόλησης» (8 περιφέρειες) και «περιφέρειες σταδιακής μείωσης» (7 περιφέρειες) στα πλαίσια των διαρθρωτικών ταμείων (2007-2013).

11. Όσον αφορά την πιθανή ασφαλιστική κάλυψη επιλέξιμων ζημιών, οι ιρλανδικές αρχές επισήμαναν ότι δεν υπάρχει καμία ασφαλιστική κάλυψη για επιλέξιμο κόστος.

Εν κατακλείδι, για τους λόγους που προαναφέρθηκαν, οι πλημμύρες που αναφέρονται στην αίτηση μπορεί να θεωρηθεί ότι συνιστούν «τεράστια καταστροφή» κατά την έννοια του κανονισμού και ότι πληρούν τις προϋποθέσεις του άρθρου 2 παράγραφος 2 τελευταίο εδάφιο του κανονισμού 2012/2002 για την κατ’ εξαίρεση κινητοποίηση του Ταμείου Αλληλεγγύης.

3. Χρηματοδότηση

Ο συνολικός ετήσιος προϋπολογισμός του Ταμείου Αλληλεγγύης ανέρχεται σε 1 δισεκατομμύριο EUR. Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η συνδρομή του Ταμείου θα πρέπει να είναι σταδιακή. Αυτό σημαίνει ότι, σύμφωνα με την μέχρι τώρα πρακτική, το μέρος των ζημιών που υπερβαίνει το κατώτατο όριο παρέμβασης (0,6% του ΑΕΕ ή 3 δισ. EUR σε τιμές 2002, ανάλογα με το ποιο είναι το χαμηλότερο ποσό) πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που δεν υπερβαίνουν το κατώτατο όριο. Το ποσοστό που εφαρμόστηκε κατά το παρελθόν για τον υπολογισμό των επιδοτήσεων που χορηγήθηκαν σε περιπτώσεις μειζόνων καταστροφών είναι 2,5% του συνόλου των άμεσων ζημιών κάτω του ορίου κινητοποίησης του Ταμείου και 6% άνω. Η μέθοδος για τον υπολογισμό της ενίσχυσης από το Ταμείο Αλληλεγγύης καθορίστηκε στην ετήσια έκθεση 2002-2003 για το Ταμείο Αλληλεγγύης και εγκρίθηκε από το Συμβούλιο και το Ευρωπαϊκό Κοινοβούλιο.

Προτείνεται να εφαρμοστούν τα ίδια ποσοστά σ’αυτήν την περίπτωση και να χορηγηθούν τα ακόλουθα ποσά της ενίσχυσης:

(EUR) |

Άμεσες ζημίες | Κατώτερο όριο | Ποσό βασιζόμενο στο 2,5% | Ποσό βάσει του 6% | Συνολικό ποσό προτεινόμενης ενίσχυσης |

Ιρλανδία, πλημμύρες 2009 | 520 900 000 | 935 456 000 | 13 022 500 | 0 | 13 022 500 |

Σύνολο | 13 022 500 |

Το ως άνω ποσό αποζημίωσης θα επιτρέψει να παραμένει διαθέσιμο τουλάχιστον το 25% των πόρων του Ταμείου Αλληλεγγύης της Ευρωπαϊκής Ένωσης προκειμένου να καλυφθούν οι ανάγκες που ενδέχεται να προκύψουν το τελευταίο τρίμηνο του έτους, όπως προβλέπεται στο άρθρο 4 παράγραφος 2 του κανονισμού (ΕΚ) αριθ. 2012/2002.

Στην παρούσα φάση οι αναμενόμενες ανάγκες βάσει της γραμμής του προϋπολογισμού 04 02 01 — Ολοκλήρωση του Ευρωπαϊκού Κοινωνικού Ταμείου (ΕΚΤ) – Στόχος 1 (2000 έως 2006) είναι τέτοιες που μπορούν να ανακατανεμηθούν πιστώσεις πληρωμών ύψους 13 022 500 ευρώ στη γραμμή του προϋπολογισμού 13 06 01, ώστε να καλυφθούν οι αντίστοιχες ανάγκες που αφορούν την κινητοποίηση του Ταμείου Αλληλεγγύης της ΕΕ.

4. Συνοπτικός πίνακας ανά τομέα του δημοσιονομικού πλαισίου

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2010 | Προϋπολογισμός 2010 (συμπεριλαμβανομένων των ΔΠ 1 έως ΔΠ3 και των ΔΣΠ 2 έως ΔΣΠ3 + ΔΣΠ 5 έως ΔΣΠ7) | ΔΣΠ 8/2010 | Προϋπολογισμός 2010 ((συμπεριλαμβανομένων των ΔΠ 1 έως ΔΠ3 και των ΔΣΠ 2 έως ΔΣΠ 3 + ΔΣΠ 5 έως ΔΣΠ8) |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1β. Συνοχή για την ανάπτυξη και την απασχόληση |49 388 000 000 | |49 387 592 092 |36 384 885 000 | |-13 022 500 |49 387 592 092 |36 371 862 500 | | Σύνολο |63 555 000 000 | |64 249 445 345 |47 727 155 803 | | |64 249 445 345 |47 740 178 303 | | Περιθώριο[12] | | |-194 445 345 | | | |-194 445 345 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | εκ των οποίων δαπάνες σχετικές με την αγορά και άμεσες ενισχύσεις |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Σύνολο |59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Περιθώριο | | |456 166 698 | | | |456 166 698 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, Ασφάλεια και Δικαιοσύνη |1 025 000 000 | |1 006 487 370 |738 570 370 | | |1 006 487 370 |738 570 370 | |3β. Ιθαγένεια |668 000 000 | |668 000 000 |659 387 500 |+13 022 500 |+13 022 500 |681 022 500 |672 410 000 | | Σύνολο |1 693 000 000 | |1 674 487 370 |1 397 957 870 |+13 022 500 |+13 022 500 |1 687 509 870 |1 410 980 370 | | Περιθώριο[13] | | |18 512 630 | | | |18 512 630 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[14] |7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Περιθώριο | | | -18 300 000 | | | | -18 300 000 | | | 5. ΔΙΟΙΚΗΣΗ[15] |7 882 000 000 | |7 918 504 785 |7 917 999 785 | | |7 918 504 785 |7 917 999 785 | | Περιθώριο | | | 43 495 215 | | | | 43 495 215 | | | ΣΥΝΟΛΟ |140 978 000 000 |134 289 000 000 |141 501 452 802 |122 966 449 450 |+13 022 500 | |141 514 475 302 |122 966 449 450 | | Περιθώριο | | |518 729 198 |11 651 432 550 | | |518 729 198 |11 651 432 550 | |

[1] ΕΕ L 248 της 16.9.2002, σ. 1.

[2] ΕΕ L 64 της 12.3.2010.

[3] ΕΕ L 183 της 16.7.2010.

[4] ΕΕ L 206 της 6.8.2010.

[5] COM(2010) 108.

[6] COM(2010) 149.

[7] COM(2010) 320.

[8] COM(2010) 315.

[9] COM(2010) 383.

[10] Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης, EE L 311 της 14.11.2002, σ. 3.

[11] Ετήσια έκθεση 2002-2003 και Αναφορά σχετικά με την εμπειρία που αποκτήθηκε μετά την πάροδο ενός έτους από την εφαρμογή του νέου μέσου, COM(2004) 397 τελικό της 26.5.2004.

[12] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α (500 εκατ. ευρώ). Τα 195 εκατ. ευρώ που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[13] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[14] Το περιθώριο 2010 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (248,9 εκατ. ευρώ).

[15] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 που αφορά ποσό 80 εκατ. ευρώ για τις εισφορές του προσωπικού στο συνταξιοδοτικό καθεστώς.